b'\n_START_ARTICLE_\nDavid Brown\n_START_SECTION_\nKariera\n_START_PARAGRAPH_\nBrown se je rodil 15. februarja 1947 v New Yorku, odra\xc5\xa1\xc4\x8dal pa je v Daly Cityju, v Kaliforniji._NEWLINE_S Santano je Brown leta 1969 igral na festivalu Woodstock in z njo posnel prve tri studijske albume: Santana, Abraxas in Santana III. Skupino je zapustil po nastopu na koncertu "Closing of the Fillmore West", 4. julija 1971. V skupino se je vrnil za album Borboletta in je ostal v skupini do albuma Amigos. Spomladi 1976 je dokon\xc4\x8dno zapustil skupino._NEWLINE_Konec 60. in za\xc4\x8detek 70. let je Brown pogosto igral na Fillmore West Tuesday jam session-ih, kjer je pogosto osebno izbiral glasbenike. \xc4\x8ce je potreboval glasbenika za dolo\xc4\x8deni instrument, je Brown od\xc5\xa1el med publiko in je prvo osebo, ki je igrala ta instrument, povabil na oder._NEWLINE_Leta 1998 je bil Brown skupaj s skupino Santana vklju\xc4\x8den v Dvorano slavnih Rock and rolla._NEWLINE_Umrl je 4. septembra 2000 zaradi odpovedi jeter in ledvic.'